钦定古今图书集成/明伦汇编/官常典/第128卷 > 《建炎某年赠四十七代颜仲昌太子少保制》
## 钦定古今图书集成/明伦汇编/官常典/第128卷 > 《建炎某年赠四十七代颜仲昌太子少保制》

高宗

“孔子、颜氏，皆鲁国之望。”孔子由秦汉以来，本支蝉联，
文献相属，而颜氏仅闻于宋、齐之间，至唐方显。今孔
氏稍微矣，而尔家三世皆有令闻，为国光耀，缙绅所慕，岂圣贤之泽所行者远？其兴也固自有次第哉？具
官某，言为人师，行为世表。以学从仕，栖迟一官。若子
若孙，前英后哲。究观垂庆，其德可知。爰因登俊之辰，
俾遂笃亲之志。加之峻秩，振尔遗芳。岂惟世家增谱
牒之荣，抑使士夫知为善之报。